ཟབ་གསང་མཁའ་འགྲོའི་སྙིང་ཐིག་ལས༔ བླ་མ་རྡོ་རྗེ་སེམས་དཔའི་སྒྲུབ་ཐབས་གྲུབ་གཉིས་གཏེར་མཛོད་བཞུགས་སོ༔
333
18

གཏེར་བདུད་འཇོམས་གླིང་པའི་གསུང་།གསར།
བྲགགླཐགྭཐཨཱཿཧྰུྃ ན་མོ་གུ་རུ་པདྨ་ཀ་ར་ཡེ༔ ཉོན་ཅིག་མངའ་བདག་ཆོས་ཀྱི་རྒྱལ༔ བསྐལ་པ་རྩུབ་འགྱུར་དུས་ཀྱི་ཚེ༔
སྙིགས་མ་ལྔ་དང་མི་ཐུབ་ལྔས༔ སེམས་ཅན་བསོད་ནམས་ཉམས་པའི་ཚེ༔ ཆོས་བཞིན་སྤྱོད་པ་ཉིན་སྐར་ཙམ༔ གལ་ཏེ་ལས་དང་བསོད་ནམས་ཀྱིས༔ སྲིད་ཀྱང་བདུད་དང་ནག་ཕྱོགས་ཀྱིས༔
བློ་སྣ་བསྒྱུར་ནས་དམ་སྡོམ་ཉམས༔ དེ་ཕྱིར་བླ་མ་རྡོ་རྗེ་སེམས༔ སྒོམ་སྒྲུབ་མཆོད་བསྐང་བཤགས་པར་འབད༔ ན་རག་དོང་སྤྲུགས་ཡང་སྙིང་བཟླ༔ དེས་ནི་ཉམས་ཆག་རྟོག་སྒྲིབ་དག༔
ད་ལྟ་མངའ་བདག་ཁྱོད་ལ་གདམས༔ མ་འོངས་ང་ཉིད་ཡང་སྲིད་ཚེ༔ ཟབ་ཆོས་འདི་འདོམས་འབངས་འཁོར་འདྲེན༔ དེ་ཚེ་ཁྱོད་ཀྱང་འདི་དང་འཕྲད༔ འདི་ཡི་ལག་ལེན་རིམ་པ་ནི༔ དཀྱིལ་
334

འཁོར་བཀོད་ལེགས་ཡིད་འོང་ལ༔ སྤྲོས་ན་ཐིག་ཚོན་མཛེས་ལྡན་བྱ༔ མིན་ཀྱང་རས་བྲིས་གཞལ་ཡས་ཁང་༔ སྤྲོས་མེད་ལུགས་སུ་ཚོམ་བུར་བསྟེན༔
ཤིན་ཏུ་སྤྲོས་མེད་སྐུ་གཟུགས་སམ༔ གཏོར་མ་ཙམ་གྱིས་ཆོག་པ་ལ༔ མཆོད་རྫས་འབྱོར་པ་ཆེ་ཆུང་གི༔ དཔག་སྟེ་བཤམས་པ་ཆེད་དུ་བཞག༔ བགེགས་ལ་ཆངས་བུ་མར་མེ་དང་༔ གཏོར་
སྐྱུག་འབྲས་ཆན་བཏང་ནས་བསྐྲད༔ དང་པོ་སྐྱབས་སུ་འགྲོ་བ་ནི༔ ཧཱུྃ༔ བླ་མ་སངས་རྒྱས་བླ་མ་ཆོས༔ དེ་བཞིན་བླ་མ་དགེ་འདུན་དཔལ༔ དཔལ་ལྡན་རྡོ་རྗེ་
འཆང་དབང་ལ༔ བྱང་ཆུབ་བར་དུ་སྐྱབས་སུ་མཆི༔ དེ་ནས་སེམས་བསྐྱེད་པ་ནི༔ ཧཱུྃ༔ ཁམས་གསུམ་འཁོར་བའི་སེམས་ཅན་ཀུན༔ རྣམ་གྲོལ་ས་
335
বা
18
যন
বাইন
བྱང་

གཏེར་བདུད་འཇོམས་གླིང་པའི་གསུང་།གསར།
ལ་འགོད་པའི་ཕྱིར༔ གསང་ཆེན་ཐབས་ལམ་ལ་བསྟེན་ནས༔ སྒོ་གསུམ་རྡོ་རྗེའི་གྲོང་འཇུག་བྱ༔ དེ་ནས་བགེགས་བསྐྲད་པ་ནི༔ ཧཱུྃ༔ རིག་སྟོང་ཞེ་སྡང་རྡོ་རྗེའི་ངང་༔ ཡེ་ཤེས་སྒྱུ་མའི་
འཕྲུལ་རྩལ་གྱིས༔ ཁྲོ་ཚོགས་མཚོན་ཐུན་འཁྲུལ་འཁོར་འགྱེད༔ བདག་ལྟའི་རཱུ་དྲ་དབྱིངས་སུ་བསྐྲད༔ ཅེས་ཧཱུྃ་བཞིའི་སྔགས་བརྗོད་ཐུན་གྱིས་བྲབ༔ དེ་ནས་སྲུང་བའི་འཁོར་ལོ་བསྒོམ་པ་ནི༔ ཧཱུྃ༔ སྣང་བ་
བདེ་ཆེན་ཐབས་ཀྱི་དབྱིངས༔ སྟོང་ཉིད་ཤེས་རབ་ཡུམ་གྱི་མཁའ༔ ཐམས་ཅད་དག་མཉམ་ཡེ་སངས་རྒྱས༔ བགེགས་དང་ལོག་འདྲེན་མིང་ཡང་མེད༔ དྷརྨ་དྷཱ་ཏུ་བཛྲ་རཀྵ་རཀྵ་ཧཱུྃ༔
དེ་ནས་བྱིན་ཆེན་དབབ་པ་ནི༔ ཧཱུྃ༔ སྐྱེ་འགགས་འགྱུར་མེད་སྤྲོས་མཐའ་བྲལ༔ སྐུ་གསུམ་བླ་མས་བྱིན་ཆེན་ཕོབ༔ དོན་དམ་མི་ཤིགས་རྡོ་རྗེའི་སྐུ༔ རྡོ་རྗེ་སེམས་དཔས་དབང་བྱིན་ཕོབ༔
ཨོཾ་ཨཱཿཧཱུྃ་གུ་རུ་དྷེ་ཝ་ཌཱ་ཀི་ནཱི་སརྦ་ས་མ་ཡ་ཕེ་ཕེ་ཨ་ཝེ་ཤ་ཡ་ཨཱཿ དེ་ནས་མཆོད་པ་བྱིན་བརླབ་ནི༔ ཨོཾ་ཨཱཿཧཱུྃ༔ ཡུལ་དྲུག་འདོད་ཡོན་གཏེར་ཆེེན་པོ༔ མི་ཟད་རྒྱན་གྱི་འཁོར་ལོར་ཤར༔
ཕྱི་ནང་གསང་མཆོདབླ་ན་མེད༔ ཡེ་ཤེས་བདུད་རྩིར་ཡེ་ནས་གནས༔ སརྦ་གྷ་ཎ་པཉྩ་ཨ་མྲྀ་ཏ་ཡེ་སྭཱ་ཧཱ༔ དེ་ནས་ལྷ་བསྐྱེད་རིམ་པ་ནི༔ ཨ༔ འཁོར་འདས་དག་མཉམ་སྟོང་པ་ཉིད༔
336

d
337
ལྷུན་གྲུབ་བདེ་ཆེན་བཀོད་པ་སྣང་༔ ཐུགས་རྗེའི་རང་གཟུགས་ཡི་གེ་ཧཱུྃ༔ འོད་དང་འོད་ཟེར་དྲྭ་བ་ལས༔ སྣང་བ་ཐམས་ཅད་མངོན་དགའི་ཞིང་༔ སྲིད་པ་ ྋ
དག་མཉམ་ཡེ་ཤེས་ལྷ༔ བརྡལ་ཁྱབ་མཚན་ཉིད་རབ་རྫོགས་པའི༔ སྐུ་དང་ཡེ་ཤེས་གཞལ་ཡས་སུ༔ མ་ཆགས་པདྨ་ཟླ་གདན་ལ༔ ཧཱུྃ་ལས་བླ་མ་རྡོ་རྗེ་སེམས༔ དཀར་གསལ་ཞལ་
གཅིག་ཕྱག་གཉིས་པ༔ ཞི་འཛུམ་མཚན་དང་དཔེ་བྱད་རྫོགས༔ ཕྱག་གཡས་རྡོ་རྗེ་ཐུགས་ཀར་བསྣམས༔ གཡོན་པས་དྲིལ་བུ་དཀུ་ལ་བརྟེན༔ རིན་ཆེན་དབུ་རྒྱན་སྙན་ཆ་དང་༔
༣ཕྲེང་བ་དོ་ཤལ་གདུབ་བུས་བརྒྱན༔ དར་གྱི་སྟོད་གཡོགས་སྨད་དཀྲིས་ཤམ༔ སྐུ་རེག་པང་ཁེབས་ཅོད་པན་སྤྲས༔ ཞབས་གཉིས་རྡོ་རྗེའི་སྐྱིལ་ཀྲུང་བཞུགས༔ སྙེམས་མ་དཀར་མོས་གྲི་
གུག་དང་༔ གཡོན་པས་བྷནྡྷ་བདུད་རྩི་སྟོབ༔ གཞོན་ཚུལ་ལང་ཚོའི་དཔལ་གྱིས་འཁྱུད༔ འོད་དང་འོད་ཟེར་རབ་ཏུ་འབར༔ སྤྱི་བོར་རིགས་བདག་མི་བསྐྱོད་པ༔ སྔོན་པོ་མཉམ་བཞག་
༣ ས་གནོན་ཅན༔ ཤར་དུ་བཅོམ་ལྡན་རྣམ་སྣང་དཀར༔ བྱང་ཆུབ་མཆོག་གི་ཕྱག་རྒྱ་ཅན༔ ལྷོ་རུ་བཅོམ་ལྡན་རིན་འབྱུང་སེར༔ མཆོག་སྦྱིན་མཉམ་བཞག་ཕྱག་རྒྱ་ཅན༔ ནུབ་ཏུ་བཅོམ་ ༦

གཏེར་བདུད་འཇོམས་གླིང་པའི་གསུང་།གསར།
ལྡན་སྣང་མཐའ་ཡས༔ དམར་པོ་མཉམ་བཞག་ཕྱག་རྒྱ་ཅན༔ བྱང་དུ་དོན་ཡོད་གྲུབ་པ་ལྗང་༔ སྐྱབས་སྦྱིན་མཉམ་བཞག་ཕྱག་རྒྱ་ཅན༔ ཀུན་ཀྱང་རང་རང་ཡུམ་དང་སྦྱོར༔ ལོངས་སྤྱོད་
རྫོགས་པའི་ཆས་ཀྱིས་བརྒྱན༔ སྒོ་བཞིར་སྒོ་སྐྱོང་ཆེན་མོ་བཞི༔ དཀར་སེར་དམར་ལྗང་འདོར་སྟབས་ཅན༔ ལྕགས་ཀྱུ་ཞགས་པ་ལྕགས་སྒྲོག་དྲིལ༔ གཡོན་རྣམས་སྡིགས་མཛུབ་དཀུ་
ལ་བརྟེན༔ རང་རིག་རྡོ་རྗེ་སེམས་དཔའ་ཡི༔ སྐུ་ལ་རྒྱལ་བ་ཞི་ཁྲོ་རྫོགས༔ ཉི་མ་དང་ནི་འོད་ཟེར་བཞིན༔ ཡེ་ཤེས་རོལ་པ་ཆེན་པོའི་རྩལ༔ མ་བཙལ་རྫོགས་ལྡན་རང་བྱུང་ཤར༔
གཟུགས་བརྙན་ཆུ་ཟླ་འཇའ་ཚོན་བཞིན༔ སྣང་ལ་རང་བཞིན་མེད་པར་བསྒོམ༔ གནས་ལུགས་བདེ་གཤེགས་སྙིང་པོ་ཡི༔ སྐུ་དང་ཡེ་ཤེས་རོལ་པའི་དཔལ༔ ལྷ་དང་ཞིང་ཁམས་རོལ་པ་
ཆེ༔ གང་གིས་མོས་ངོར་དེར་དེ་སྣང་༔ ཆོས་ཉིད་ནམ་མཁའ་མཛོད་ཀྱི་ཀློང་༔ ཡེ་བབ་ཆེན་པོའི་ཉིད་དུ་རིག༔ གནས་གསུམ་རྡོ་རྗེའི་སྙིང་པོ་ལས༔ འོད་འཕྲོས་དབྱིངས་དང་ཡེ་ཤེས་
པ༔ དེ་ནས་སྤྱན་འདྲེན་པ་ནི༔ ཧཱུྃ༔ བརྡལ་ཁྱབ་སྤྲོས་བྲལ་ཆེན་པོ་ནས༔ ལྷུན་གྲུབ་སྐུ་དང་ཡེ་ཤེས་དཔལ༔ གཤེགས་བྱོན་མེད་དེ་མངོན་གྱུར་དུ༔
་ཆེན་པོར་ལྷུན་གྱིས
338

যন
དབྱིངས་ནས་བཞེངས་ཤིག་ས་མཱ་ཛཿ དེ་ནས་བཞུགས་སུ་གསོལ་བ་ནི༔ ཧཱུྃ༔ གདོད་ནས་མ་བཅོས་ཆོས་ཀྱི་སྐུ༔ ལྷན་སྐྱེས་ཡེ་ཤེས་བྱང་ཆུབ་སེམས༔ རང་ཞལ་
མཇལ་ཞིང་རང་དབང་དུ༔ མི་འགྱུར་བདེ་བ་ཆེན་པོར་བཞུགས༔ བཛྲ་སཏྭ་ས་མ་ཡ་ཛ་ཛ་ཏིཥྛ་ལྷན༔ དེ་ནས་ཕྱག་འཚལ་བ་ནི༔ ཧཱུྃ༔ ཀུན་ཁྱབ་ཡེ་ཤེས་ཆོས་ཀྱི་སྐུ༔ ཀུན་གཟིགས་ཡེ་ཤེས་
ལོངས་སྤྱོད་རྫོགས༔ ཀུན་མཁྱེན་ཡེ་ཤེས་སྤྲུལ་པའི་སྐུ༔ ཀུན་འདུས་དཔལ་ལ་ཕྱག་འཚལ་ལོ༔ ཨ་ཏི་པུ་ཧོཿ པྲ་ཏཱིཙྪ་ཧོཿ དེ་ནས་མཆོད་པ་འབུལ་བ་ནི༔ ཧཱུྃ༔ མཆོད་ཡོན་དང་ནི་ཞབས་
བསིལ་དང་༔ མེ་ཏོག་བདུག་སྤོས་མར་མཻ་དྲི༔ ཞལ་ཟས་རོལ་མོ་ཉེར་སྤྱོད་ཚོགས༔ རྡོ་རྗེ་སེམས་དཔའི་དལ་དུ་འབུལ༔ ཨོཾ་བཛྲ་ཨཧཱུྃ་སོགས་ནས་ྋཤཔྟ་པྲ་ཏཱིཙྪ་པཱུ་ཛ་ཧོཿ ཧཱུྃ༔
གཟུགས་མཛེས་སྒྲ་སྙན་དྲི་ཞིམ་དང་༔ རོ་མངར་རེག་བྱ་འཇམ་ལ་སོགས༔ འདོད་ཡོན་ལྔ་ཡི་མཆོད་པ་འདི༔ རྡོ་རྗེ་སེམས་དཔའི་དལ་དུ་འབུལ༔ བཛྲ་རཱུ་པ་ནས་ སྤརྠེ་པྲ་ཏཱིཙྪ་པཱུ་ཛ་ཧོཿ
༥ ཧཱུྃ༔ བདུད་རྩི་སྨན་དང་འཁོར་བའི་ཁྲག༔ འདོད་འབྱུང་དཔལ་གྱི་གཏོར་མ་དང་༔ བདེ་ཆེན་སྦྱོར་བའི་རིག་མ་ལྔ་༔ བླ་མེད་གསང་ཆེན་མཆོད་པའི་ཚོགས༔ རྡོ་རྗེ་སེམས་དཔའི་ཚོགས་
339
18

གཏེར་བདུད་འཇོམས་གླིང་པའི་གསུང་།གསར།
ལ་འབུལ༔ བཞེས་ནས་དབང་དང་དངོས་གྲུབ་སྩོལ༔ མ་ཧཱ་སརྦ་པཉྩ་རཀྟ་བ་ལིངྐ་ཛྙཱ་ན་མུ་དྲ་བོ་དྷི་ཙིཏྟ་སརྦ་པཱུ་ཛ་ཧོཿ  ཱདེ་ནས་བསྟོད་པ་བྱ་བ་ནི༔ ཧཱུྃ༔ ཆོས་སྐུ་ནམ་མཁའ་ལྟ་བུ་ལས༔
གཟུགས་སྐུ་འཇའ་ཚོན་ལྟ་བུར་གསལ༔ ཐུགས་རྗེས་གདུལ་བྱ་ཐབས་ཀྱིས་འདུལ༔ རྡོ་རྗེའི་སྐུ་ལ་ཕྱག་འཚལ་བསྟོད༔ ཧཱུྃ༔ ལྷུན་གྲུབ་བདེ་བ་ཆེན་པོ་རུ༔ རྒྱུ་དང་འབྲས་བུ་ལམ་སྣང་
དང་༔ ཐེག་པའི་ཆོས་རྣམས་ངང་གིས་རྫོགས༔ རྡོ་རྗེའི་གསུང་ལ་ཕྱག་འཚལ་བསྟོད༔ ཧཱུྃ༔ གནས་ལུགས་བདེ་གཤེགས་སྙིང་པོའི་དབྱིངས༔ ཀ་དག་སྤྲོས་བྲལ་ཀུན་ཁྱབ་བརྡལ༔
རྣམ་ཐར་བརྒྱད་ལྡན་སྟོང་པ་ཉིད༔ མ་བཅོས་ཡེ་གྲོལ་རྫོགས་སངས་རྒྱས༔ དོན་དམ་མི་ཤིགས་རྡོ་རྗེ་ཆེ༔ རྡོ་རྗེ་སེམས་དཔའི་ཐུགས་ལ་བསྟོད༔ དེ་ནས་བཤགས་པ་ནི༔ ཧཱུྃ༔ བླ་མེད་བླ་མ་
རིན་པོ་ཆེ༔ སྐུ་དང་ཡེ་ཤེས་རོལ་པའི་དབྱིངས༔ རིགས་ལྔ་གངས་ཆེན་དགོངས་སུ་གསོལ༔ བདག་ནི་མ་རིག་དབང་གྱུར་ཏེ༔ རྩ་བ་ཡན་ལག་དམ་ཉམས་ཀུན༔ མི་འཆབ་མི་སྦེད་
མཐོལ་ལོ་བཤགས༔ ཨོཾ་བཛྲ་སཏྭ་ས་མ་ཡ་སོགས༔ དེ་ནས་འཛབ་དམིགས་ནི༔ ཧཱུྃ༔ རང་རིག་རྡོ་རྗེ་སེམས་དཔའ་ཡི༔ ཐུགས་ཀར་རྡོ་རྗེ་དཀར་པོའི་ལྟེར༔ ཧཱུྃ་ཡིག་ཉིད་ལ་སྔགས་ཀྱིས་
340

ལས་
៖
བསྐོར༔ རང་སྒྲས་སྲིད་གསུམ་གཡོ་ཞིང་འདར༔ སྣོད་བཅུད་དཀྱིལ་འཁོར་གསུམ་ལྡན་གྱི༔ རོལ་པ་ཆེན་པོར་རྫོགས་སངས་རྒྱས༔ ཡི་གེ་བརྒྱ་པ་ཅི་མང་དང་༔
ཡི་གེ་དྲུག་པ་བཟླ༔ ཡང་སྐབས་སུ་རང་ཉིད་རྡོ་རྗེ་སེམས་དཔར་གསལ་བའི་ཐུགས་ཀའི་སྔགས་ཕྲེང་ལས་འོད་ཟེར་དཔག་ཏུ་མེད་པ་འཕྲོས་པས་ཁམས་གསུམ་སེམས་ཅན་ཐམས་ཅད་ཀྱི་སྡིག་སྒྲིབ་
ལས་ཉོན་བག་ཆགས་ཐམས་ཅད་སངས་ཀྱིས་དག་པར་བྱས་ནས་ཐམས་ཅད་དཔལ་རྡོ་རྗེ་སེམས་དཔའི་སྐུ་གསུང་ཐུགས་ཡོན་ཏན་ཕྲིན་ལས་ཡོངས་རྫོགས་ཀྱི་རོལ་པར་གྱུར་ཏེ་སྔགས་ཡི་གེ་
341
ྋབརྒྱ་པའི་སྒྲ་དབྱངས་སྒྲོགས་པར་བསྒོམ༔ ཡི་གེ་བརྒྱ་པ་བརྗོད༔ སླར་ཡང་འོད་ཟེར་དཔག་ཏུ་མེད་པ་ཕྱོགས་བཅུར་འཕྲོས་པས་ཁམས་གསུམ་གྱི་འཁོར་བ་ཐམས་ཅད་སྐུ་གསུམ་ཡེ་ཤེས་ཀྱི་
དབྱིངས་སུ་བཤིགས་ནས་ཁྱབ་གདལ་ཀ་དག་གི་ངང་དུ་འབྱམས་ཀླས་པར་གྱུར༔ ཨོཾ་བཛྲ་སཏྭ་ཧཱུྃ༔ སརྦ་པཱ་པཾ་དུཿཁ་ཤཱནྟིཾ་ཀུ་རུ་ཡེ་སྭཱ་ཧཱ༔ ཅི་མང་བཟླས༔ རང་ཉིད་རྡོ་རྗེ་སེམས་དཔའི་
༥ ཐུགས་ཀའི་ཧཱུྃ་ལས་འོད་ཟེར་འཕྲོས་པས་ཕྱོགས་བཅུའི་རྒྱལ་བ་སྲས་དང་བཅས་པ་ཐམས་ཅད་ལ་མཉེས་པའི་མཆོད་པ་འབུལ༔ ཐུགས་དམ་གྱི་རྒྱུད་བསྐུལ་སྐུ་གསུང་ཐུགས་ཡོན་ཏན་ཕྲིན་ ༦

གཏེར་བདུད་འཇོམས་གླིང་པའི་གསུང་།གསར།
ལས་ཀྱི་དབང་བྱིན་དངོས་གྲུབ་ཐམས་ཅད་ཚུར་འདུས་བདག་ལ་ཐིམ༔ ནད་གདོན་སྡིག་སྒྲིབ་བག་ཆགས་ཐམས་ཅད་ཞི་ཞིང་དག་པར་བྱས༔ ཚེ་བསོད་དཔལ་འབྱོར་མངའ་ཐང་ཡོན་ཏན་
ཐམས་ཅད་རྒྱས་པར་བྱས༔ སྣང་སྲིད་འཁོར་འདས་ཐམས་ཅད་དབང་དུ་བསྡུས༔ དགྲ་བགེགས་གདུག་པ་ཅན་ཐམས་ཅད་ཚར་བཅད་རྡུལ་དུ་བརླག་ནས་དྲག་པོའི་ཕྲིན་ལས་ཐམས་ཅད་
ཐོགས་པ་མེད་པར་འགྲུབ་པར་བསམ༔ ཨོཾ་བཛྲ་སཏྭ་ཧཱུྃ༔ ཨོཾ་བཛྲ་སཏྭ་ས་མ་ཡ་སོགས་ སཏྭ་ཨཱཿ ཞེས་བཟླས་མཐར༔ རང་ཉིད་རྡོ་རྗེ་སེམས་དཔར་གསལ་བའི་ཐུགས་ཀའི་ཧཱུྃ་ལས་འོད་ཟེར་
དཔག་ཏུ་མེད་པ་འཕྲོས་པས་ཁམས་གསུམ་གྱི་འཁོར་བ་དོང་ནས་སྤྲུགས་ཏེ་སེམས་ཅན་ཐམས་ཅད་ཡེ་ཤེས་ལྷ་ཡི་སྐུར་སངས་རྒྱས་པར་བསམ༔ ཨོཾ་བཛྲ་སཏྭ་ས་མ་ཡ༔ སོགས་ཡི་གེ་བརྒྱ་པ་དང་དྲུག་པ་
ཅི་མང་བཟླ༔ འདི་ལྟར་བསྐྱེད་རིམ་གནད་ལྡན་པས༔ བསྒྲུབ་ན་དངོས་གྲུབ་མཆོག་ཐོབ་འགྱུར༔ བཀའ་སྲུང་གནོད་སྦྱིན་ཆེན་པོས་སྲུངས༔ དམ་ལས་མ་འདའ་ས་མ་ཡ༔ རྒྱ་རྒྱ་རྒྱ༔ གཏེར་རྒྱ༔ སྦས་རྒྱ༔ གཏད་རྒྱ༔ ཟབ་རྒྱ༔ གསང་རྒྱ༔ བརྡ་ཐིམ༔ ཞེས་པ་འདི་ཡང་ཁྲག་འཐུང་
བདུད་འཇོམས་རྡོ་རྗེས་གཏེར་ནས་བཏོན་ཏེ་མི་ལོ་ཉེར་གཉིས་བར་དུ་བཀའ་རྒྱ་བྱས་མཐར་རང་སློབ་དད་དམ་ལྡན་པ་པདྨ་རྣམ་རྒྱལ་གྱིས་བསྐུལ་ངོར་གཏན་ལ་ཕབ་པའི་ཡི་གེ་པ་ནི་ཕུན་ཚོགས་བཀྲ་ཤིས་སོ། །དགེའོ། །དགེའོ། །དགེའོ། །སརྦ་མངྒ་ལཾ།།
11
342

উনান বাস্তবা
མཆོད་
៖